钦定古今图书集成/明伦汇编/氏族典/第239卷 > 张伯仪
## 钦定古今图书集成/明伦汇编/氏族典/第239卷 > 张伯仪

按《唐书张伯仪传》：“伯仪，魏州人。以战功隶光弼军。浙
贼袁晁反，使伯仪讨平之，功第一，擢睦州刺史。后为
江陵节度使。朴厚不知书，然推诚遇人，军中畏肃，民
亦便之。李希烈反，诏与贾耽、张献甫收安州，战不利，
伯仪收散卒还。久之，除右龙武统军，卒赠扬州大都
督。既请谥，博士，李吉甫以中兴三十年，而兵未戢者”，
将帅养寇藩身也。若以亡败为戒，则总干戈者必图
万全而不决战。若伯仪虽败，而其忠可录。遂谥曰“恭。”